Лілія Іванаўна ўзгадала, як аднойчы вяла гасцей па цяністай сцяжынцы ўздоўж дняпроўскага берага, расказвала ім, што менавіта тут створаны “Ляўкоўскі цыкл” народнага паэта. Расповед крануў гасцей. Адна з іх сказала, што гэтымі святымі сцежкамі трэба басанож хадзіць. Класікі беларускай літаратуры часта наведваліся сюды. Уразілі Ляўкі Расула Гамзатава. Бываючы на роднай Аршаншчыне, заўжды завітваў у запаветны куточак Уладзімір Караткевіч.